rejauldu/bengali-wikipedia huggingface dataset:
১৪তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চতুর্দশ আয়োজন। ১৯৮৬ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ২০টি বিভাগে ১৭ জন বিজয়ীকে পুরস্কার প্রদান করা হয়। পরিণীতা শ্রেষ্ঠ চলচ্চিত্রসহ সর্বাধিক ৮টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র  আলমগীর কবির  পরিণীতা শ্রেষ্ঠ পরিচালক  আলমগীর কবির  পরিণীতা শ্রেষ্ঠ অভিনেতা  ইলিয়াস কাঞ্চন  পরিণীতা শ্রেষ্ঠ অভিনেত্রী  অঞ্জনা রহমান  পরিণীতা শ্রেষ্ঠ পার্শ্বচরিত্রে অভিনেতা  আশীষ কুমার লোহ  পরিণীতা শ্রেষ্ঠ পার্শ্বচরিত্রে অভিনেত্রী  রানী সরকার  শুভদা শ্রেষ্ঠ সঙ্গীত পরিচালক  খন্দকার নুরুল আলম  শুভদা শ্রেষ্ঠ গীতিকার  ছটকু আহমেদ  গৃহ বিবাদ (গান - "সংগ্রাম চলবেই") শ্রেষ্ঠ পুরুষ কণ্ঠশিল্পী  সুবীর নন্দী  পরিণীতা (গান - "প্রেম কি হৃদয়ের কান্না") শ্রেষ্ঠ নারী কণ্ঠশিল্পী  নীলুফার ইয়াসমিন  পরিণীতা শ্রেষ্ঠ কাহিনীকার  ছটকু আহমেদ  গৃহ বিবাদ শ্রেষ্ঠ চিত্রনাট্যকার  সুভাষ দত্ত  ফুলশয্যা শ্রেষ্ঠ সংলাপ রচয়িতা  ছটকু আহমেদ  গৃহ বিবাদ শ্রেষ্ঠ চিত্রগ্রাহক (সাদাকালো)  মাকসুদুল বারী  পরিণীতা শ্রেষ্ঠ চিত্রগ্রাহক (রঙিন)  মাহফুজুর রহমান খান  চাঁপা ডাঙ্গার বউ শ্রেষ্ঠ চিত্রসম্পাদক  সৈয়দ আওয়াল  চাঁপা ডাঙ্গার বউ শ্রেষ্ঠ শিল্প নির্দেশক  মহিউদ্দীন ফারুক  চাঁপা ডাঙ্গার বউ শ্রেষ্ঠ শব্দগ্রাহক  এম এ বাসেত  শুভদা বিশেষ পুরস্কার  বাপ্পারাজ  চাঁপা ডাঙ্গার বউ  সাংবাদিকতা  এস এম পারভেজ স্মৃতি পুরস্কার: আসির উদ্দিন আহমেদ ("চলচ্চিত্র সাংবাদিকতা ও বাচসাস গড়ে তুলতে প্রসংশনীয় অবদানের জন্য")  আরও দেখুন  ১১তম জাতীয় চলচ্চিত্র পুরস্কার (বাংলাদেশ)  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৮৬-এর চলচ্চিত্র পুরস্কার
বাথিন্ডা বিমানবন্দর (আইএটিএ: বিউপ, আইসিএও: ভিআইবিটি) ভারতের পাঞ্জাব রাজ্যের বাথিন্ডা শহরে অবস্থিত একটি অন্তর্দেশীয় বিমানবন্দর। এটি শহরটির থেকে উত্তর-পশ্চিম দিকে ২০ কিলোমিটার (১২ মাইল) দূরে অবস্থিত। বিমানবন্দর ভিসায়ানা বিমান ঘাঁটি বা "ভিসায়ানা এয়ার ফোর্স স্টেশন" -এর একটি "সিভিল এনক্লেভ"। ২০১২ সালের ডিসেম্বরে বাথিন্ডা থেকে দিল্লি উদ্দেশ্যে উড্ডয়নের যাত্রা শুরু করে অ্যালায়েন্স এয়ার। বর্তমানে বিমান বন্দরটি থেকে দিল্লি ও জম্মু রুটে উড়ান চালু আছে।  ইতিহাস  ২৫ নভেম্বর, ২০১৩ সালে পাঞ্জাবের ডেপুটি মুখ্যমন্ত্রী সুখী সিং বাদল ঘোষণা দিয়েছিলেন যে, ১১ ই ডিসেম্বরের মধ্যে বাথিন্ডা থেকে দিল্লিত রুটে এলায়েন্স এয়ার দ্বারা উড়ান চালু হবে।  এয়ার ইন্ডিয়া এবং স্থানীয় কর্মকর্তাদের মধ্যে বৈঠক হওয়ার পর এক সপ্তাহের মধ্যেই ঘোষণা করা হয় যে, বাথিন্ডার জন্য বিমানের সুবিধার বিষয়ে।  এর পর বিমানসংস্থা সপ্তাহে তিন দিন  এটিআর ৭২-৬০০  বিমান দ্বারা উড়ান পরিষেবা  শুরু করে।  বিমানবন্দরের টার্মিনাল এবং দিল্লি রুটে উড়ান উদ্বোধন করার জন্য একটি অনুষ্ঠান অনুষ্ঠিত হয়। অনুষ্ঠানে রাজ্যের উপ মুখ্যমন্ত্রী; পুসাপতি আশোক গজপতি রাজু এবং বাথিন্ডার সংসদ হারিসমর্ত কুমার বাদল উপস্থিত ছিলেন।   অবকাঠামো বাথিন্ডা বিমানবন্দর  থেকে বাণিজ্যিক উড়ানগুলির জন্য ২৫ কোটি টাকা (৩.৮ মিলিয়ন মার্কিন ডলার) ব্যয়ে নির্মাত  ১,২০০ বর্গমিটার (১৩,০০০ বর্গফুট) আয়োতনের টার্মিনাল রয়েছে।  বিমানবন্দরের টার্মিনালের একটি অপেক্ষা এলাকায় একই সঙ্গে ১০০ জন যাত্রী ধারণ করার ক্ষমতা আছে এবং ৩০ জন যাত্রীর জন্য বসার ব্যবস্থা রয়েছে  টার্মিনালে দুটি চেক-ইন কাউন্টার এবং একটি ভিআইপি লাউঞ্জ রয়েছে।   এয়ারপোর্টের রানওয়েটি ১৩/৩১ নির্দেশে,  ২,৮০৪ মিটার (৯,১৯৯ ফুট) দীর্ঘ।   বিমানবন্দরে আড়ম্বরপূর্ণ আকারের  এটিআর ৭২-৬০০ এর মত দুটি বিমান দাঁড়করানোর স্থান রয়েছে।    বিমান সংস্থা এবং গন্তব্যস্থল  ভিসায়ানা বিমানবাহিনী স্টেশন  ভিসায়ানা এয়ার ফোর্স স্টেশনটি একটি বেসামরিক এনক্লেভ হিসেবে কাজ করে। এয়ার ফোর্স এয়ার ট্রাফিক কন্ট্রোল এবং জরুরী পরিষেবা বিমানবন্দরে সরবরাহ করে।   প্রবেশ  বিমানবন্দরটি বাথিন্ডা শহর থেকে ২০ কিলোমিটার (১২ মাইল) উত্তর-পশ্চিমে বিরাক কালান গ্রামের কাছে অবস্থিত।  বিমানবন্দরে একই সঙ্গে ৪০ টি গাড়ির জন্য রাখার স্থান ও ব্যবস্থা রয়েছে।  সবচেয়ে কাছের বাস স্টেশনটি বিমানবন্দর থেকে ২ কি.মি. (১.২ মাইল) দূরে অবস্থিত। পিআরটিসি দ্বারা সরাসরি বাস পরিষেবা রয়েছে নতুন যাত্রী টার্মিনাল শুরু হওয়ার দিন থেকেই; তবে পিআরটিসি চেয়ারম্যানের মৃত্যুর পর এই বাস পরিষেবা স্থগিত করা হয়।   তথ্যসূত্র    বহিঃসংযোগ  বিষয়শ্রেণী:ভারতের বিমানবন্দর বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:পাঞ্জাবের বিমানবন্দর, ভারত
থাম্ব|উপাদানগুলির ইলেক্ট্রন সংযোজন কোনো যৌগ যখন অষ্টক পূর্ণতার চেয়ে কম সংখ্যক ইলেকট্রন তার যোজ্যতা স্তরে ধারণ করে, তখন তাকে ইলেকট্রন ঘাটতি বলা হয়। এই ধরনের বন্ধনকে প্রায়শই ৩-কেন্দ্রীক-২-ইলেকট্রন বন্ধন বলা হয়ে থাকে। বোরনের কিছু যৌগে এই ধরনের ঘটনা পরিলক্ষিত হয়।  ইলেকট্রন ঘাটতি শব্দটি প্রায়শ জৈব রসায়নে পাই-বন্ধন বোঝাতে ব্যবহৃত হয়ে থাকে। যেমন, অ্যালকেন, অ্যারিন প্রভৃতিতে এটা দেখা যায়, যেখানে পোলারায়ন ঘটে থাকে। এছাড়া নাইট্রোবেনজিন বা অ্যাক্রোলোনাইট্রাইল প্রভৃতি যৌগেও একই কারণে ইলেকট্রন দেখা যায়। সাধারণত কার্বন-কার্বন দ্বিবন্ধনে (C=C) নিউক্লিওফিলিক চরিত্র দেখা গেলেও এক্ষেত্রে ইলেকট্রন ঘাটতির কারণে এরা ইলেকট্রোফিলিক চরিত্রের অধিকারী হয়ে থাকে। তখন এরা নিউক্লিওফাইলের আক্রমণের শিকার হয়, যেমনটা মাইকেল সংযোজন বা নিউক্লিওফিলিক অ্যারোমেটিক প্রতিস্থাপন বিক্রিয়ায় হয়ে থাকে।  উচ্চ পোলারায়িত যৌগ, যেমন বোরোন ট্রাইফ্লোরাইড বা সালফার টেট্রাফ্লোরাইড যৌগে ইলেকট্রন ঘাটতি থাকার কারণে এরা লুইস এসিড হিসেবে প্রবণতা দেখায়।   তথ্যসূত্র   বিষয়শ্রেণী:রাসায়নিক বন্ধন
মুসা শাহ () (? - মার্চ, ১৭৯২ খৃঃ) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন। কিছু ঐতাহাসিকদের মতে, এই বিদ্রোহ ছিল ভারতের স্বাধীনতা আন্দোলনের প্রথম যুদ্ধগুলোর অন্যতম। তাঁর চাচা ফকির মজনু শাহের দলে তিনি ব্রিটিশ ইস্ট ইন্ডিয়া কোম্পানির বিরুদ্ধে অনেক যুদ্ধে অংশগ্রহণ করেন। ফকির মজনু শাহের অনুচরদের মধ্যে ছিলেন মুসা শাহ, চেরাগ আলী শাহ এবং পরাগল শাহ। মুসা শাহ ছিলেন ফকির মজনু শাহের ভ্রাতুষ্পুত্র এবং পরাগল শাহ ছিলেন তাঁর পুত্র।হোসেনউদ্দীন হোসেন, বাংলার বিদ্রোহ প্রথম খণ্ড, বিদ্যাপ্রকাশ, ঢাকা, অক্টোবর, ২০০৩, পৃষ্ঠা ৯২  ১৭৮৭ সালে ফকির মজনু শাহের মৃত্যুর পর অন্যান্য ফকির বিদ্রোহীদের নিয়ে বিদ্রোহ অব্যাহত রাখেন। ১৭৮৮ সালের মার্চ মাসে তাঁর বাহিনী রংপুর জেলা থেকে রাজশাহী জেলায় প্রবেশ করে। ২৪শে মার্চ রাণী ভবানীর বরকন্দাজ বাহিনীর সংগে তাঁর দলের যুদ্ধে বরকন্দাজ বাহিনী পরাজিত হয়। সরকারি বিবরণে জানা যায়, গ্রামবাসী কৃষকেরা বিদ্রোহীদের নানাভাবে সহযোগিতা করতেন। ২৮শে মে ১৭৮৭ তারিখে লেফটেন্যান্ট ক্রিস্টির আকস্মিক আক্রমণে তাঁর বাহিনী পলায়ন করেন। পরে রাজশাহী জেলায় তাঁর ও ফেরাগুল শাহের মধ্যে নেতৃত্ব নিয়ে দ্বন্দ্ব আরম্ভ হলে তিনি নিহত হন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৭৮-৫৭৯,   তথ্যসূত্র  বিষয়শ্রেণী:১৭৯২-এ মৃত্যু বিষয়শ্রেণী:বাঙালি বিদ্রোহী বিষয়শ্রেণী:ভারতীয় বিদ্রোহী বিষয়শ্রেণী:ভারতীয় স্বাধীনতার বিপ্লবী আন্দোলন
চন্দ্রমোহন বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।   আয়তন  চন্দ্রমোহন ইউনিয়নের আয়তন ৫,৭৩৫ একর।   প্রশাসনিক কাঠামো  চন্দ্রমোহন ইউনিয়ন বরিশাল সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বন্দর থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী চন্দ্রমোহন ইউনিয়নের মোট জনসংখ্যা ১৫,৩২০ জন। এর মধ্যে পুরুষ ৭,৮৩৬ জন এবং মহিলা ৭,৪৮৪ জন। মোট পরিবার ২,৮৬২টি।   শিক্ষা  ২০১১ সালের আদমশুমারি অনুযায়ী চন্দ্রমোহন ইউনিয়নের সাক্ষরতার হার ৫১.৬%।   আরও দেখুন   বরিশাল সদর উপজেলা  বন্দর থানা, বরিশাল  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সদর উপজেলার ইউনিয়ন
থাম্ব|"সাইতুয়াল" এর অবস্থান সাইতুয়াল () ভারতের মিজোরাম রাজ্যের সাইতুয়াল জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সাইতুয়াল শহরের জনসংখ্যা হল ১০,২৪৩ জন। এর মধ্যে পুরুষ ৫০%, এবং নারী ৫০%।  এখানে সাক্ষরতার হার ৮৩%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে সাইতুয়াল এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মিজোরামের শহর
প্রম্লোচা () হিন্দু পুরাণের একজন অপ্সরা, যিনি এক সুন্দর স্বর্গীয় রমণী হিসেবে বর্ণিত। তিনি ঋষি কুন্ডু’র কাহিনীতে উল্লেখিত হন।   কিংবদন্তি  ব্রহ্মপুরাণে স্বর্গের রাজা ইন্দ্র প্রম্লোচাকে ঋষি কুন্ডু’র তপস্যায় ব্যাঘাত ঘটাতে বলেছিলেন, কারণ তার তপস্যার তীব্রতা তিনটি লোককে দহন করছিল। তিনি (ইন্দ্র) প্রম্লোচাকে নিয়োগ করেছিলেন কারণ প্রম্লোচা নিজের সৌন্দর্য ও যৌবন নিয়ে গর্বিত ছিলেন, তার ছিল সরু কোমর এবং মনোমুগ্ধকর স্তন। ঋষি কুন্ডু’র ক্ষমতা সম্পর্কে অবগত অপ্সরা উদ্বিগ্ন হয়ে পড়েন এবং ইন্দ্রকে অনুরোধ করেন মেনকা, ঊর্বশী বা রম্ভাকে বেছে নিতে। ইন্দ্র তাকে আশ্বস্ত করেন যে, তাকে এই কাজে সাহায্য করবে কামদেব, বসন্ত ও মৃদু বায়ু। এতে প্রম্লোচা সম্মত হন। তিনি গাছ, ফুল ও হ্রদে সুশোভিত বনভূমিতে পৌঁছান, যেখানে কুন্ডু তপস্যয় লীন ছিলেন। প্রম্লোচা প্রতিজ্ঞা করেন যে, "কামদেবের তীরে তাকে বিভ্রান্ত করব।":  কুন্ডু যখন তার পরিচয় জানতে চাইলেন, তখন প্রম্লোচা নিজেকে তার দাসী হিসেবে পরিচয় দিলেন এবং তার ইচ্ছাপূরণে প্রস্তুত বলে জানালেন। প্রম্লোচার সৌন্দর্যে মুগ্ধ হয়ে কুন্ডু তার হাত ধরে আশ্রমে ফিরে গেলেন। আশ্রমে প্রবেশের পর কুন্ডু তপস্যার শক্তিতে তার যুবক রূপ ধারণ করলেন, দেবসুলভ গয়না ও আকর্ষণীয় বৈশিষ্ট্যে সজ্জিত হলেন। তিনি তার বৈদিক কর্তব্য উপেক্ষা করে দিন-রাত প্রম্লোচার সঙ্গে আনন্দের সঙ্গে যৌনসঙ্গমে মত্ত হন। মন্দার উপত্যকায় এক শতাব্দী ধরে তারা একসঙ্গে প্রেমে মগ্ন থাকেন। এরপর প্রম্লোচা স্বর্গে ফিরে যাওয়ার অনুমতি চাইলে কুন্ডু তাকে আরও কিছুদিন থাকার আদেশ দেন। এভাবে আরও এক শতাব্দী কেটে যায়। যখন প্রম্লোচা আবার স্বর্গে ফিরে যাওয়ার অনুরোধ জানান, কুন্ডু তাকে আরও কয়েক দিন থাকার জন্য বলেন। ভীষণ ক্ষমতাশালী ব্রাহ্মণের অভিশাপের ভয়ে প্রম্লোচা থেকে যান, আর কুন্ডু তাকে স্নেহ ও ভালোবাসায় ভরিয়ে রাখেন। একদিন, কুন্ডু হঠাৎ আশ্রম থেকে বেরিয়ে তার সান্ধ্য প্রার্থনা সন্ধ্যাবন্দনা করার জন্য তাড়াহুড়ো করেন। প্রম্লোচা বিস্মিত হয়ে বুঝতে পারেন যে কুন্ডু মনে করছেন এত দীর্ঘ সময় কেবল একটি দিনের মধ্যেই কেটে গেছে। তখন প্রম্লোচা তাকে জানান যে, তার আগমনের পর থেকে নয়শত সাত বছর, ছয় মাস এবং তিন দিন অতিবাহিত হয়েছে। এটির পর, কুন্ডু উপলব্ধি করেন যে তার তপস্যার শক্তি কামক্রিয়ার কারণে নিঃশেষিত হয়ে গেছে, এবং তিনি প্রম্লোচাকে তাড়িয়ে দেন, কিন্তু বুঝতে পারেন না যে তিনি গর্ভবতী। কাঁপতে থাকা প্রম্লোচা গাছ থেকে গাছান্তরে ছুটে চলেন, তার গর্ভের সন্তান শরীর থেকে ঘাম হিসেবে বেরিয়ে আসে এবং গাছ ও চাঁদের আলোতে লালিত হয়। এই সন্তান মারিশা, পরবর্তীতে প্রচেতাদের স্ত্রী এবং দক্ষের মাতা হন।   আরও দেখুন   অপ্সরা  প্রচেতাগণ  প্রজাপতি দক্ষ   তথ্যসূত্র   বিষয়শ্রেণী:অপ্সরা
মুভমেন্ট ইন ব্ল্যাক হলো কৃষ্ণাঙ্গ সমকামী নারীবাদী প্যাট পার্কারের কবিতার একটি সংকলন।   প্রকাশনার ইতিহাস  সংগ্রহটি মূলত ১৯৭৮ সালে ডায়ানা প্রেস দ্বারা প্রকাশিত হয়েছিল। ১৯৭৯ সালে ডায়ানা প্রেস বন্ধ হয়ে গেলে মুভমেন্ট ইন ব্ল্যাক ছাপানো বন্ধ হয়ে যায়। ১৯৮৩ সালে, ক্রসিং প্রেস এই সংগ্রহের একটি প্রতিকৃতি সংস্করণ জারি করে, যদিও ১৯৮৭ সালের মধ্যে সংকলনটি আবার অনুপলব্ধ ছিল। ১৯৮৯ সালে পার্কারের মৃত্যুর পরপরই, ফায়ারব্র্যাণ্ড বুকস তার সংগ্রহের প্রথম সংস্করণ প্রকাশ করে, যার মধ্যে অড্রে লর্ডের একটি মুখবন্ধ এবং জুডি গ্রাহনের একটি ভূমিকা অন্তর্ভুক্ত ছিল। দশ বছর পরে, ফায়ারব্র্যাণ্ড মুভমেন্ট ইন ব্ল্যাকের একটি সম্প্রসারিত সংস্করণ প্রকাশ করে, যার মধ্যে রয়েছে পূর্বে অপ্রকাশিত কাজের একটি নতুন বিভাগ, চেরিল ক্লার্কের একটি মুখবন্ধ, এবং দশজন কৃষ্ণাঙ্গ লেখকের "উদযাপন, স্মরণ, শ্রদ্ধাঞ্জলি", যাদের মধ্যে ছিলেন লর্ড, অ্যাঞ্জেলা ওয়াই ডেভিস, পামেলা স্নিড, এবং বারবারা স্মিথ   সারসংক্ষেপ  একজন কৃষ্ণাঙ্গ নারী, সমকামী, নারীবাদী, মা, লেখক, কবি এবং কর্মী হিসেবে পার্কারের অভিজ্ঞতা কবিতা সংগ্রহে প্রদর্শিত হয়েছে। এর প্রথম তিনটি প্রকাশনায়, মুভমেন্ট ইন ব্ল্যাক-এর চারটি বিভাগ ছিল: বিবাহিত, লিবারেশন ফ্রন্টস, বিয়িং গে, এবং লাভ পোয়েমস; সম্প্রসারিত সংস্করণে একটি পঞ্চম বিভাগ, নতুন কাজ অন্তর্ভুক্ত রয়েছে। শিরোনাম অনুসারে, প্রাথমিক চারটি বিভাগের কবিতায় পার্কারের দুইটি ঝটিকাপূর্ণ বিবাহ এবং বিবাহবিচ্ছেদ ("কখনো কখনো আমার স্বামী একজন মানুষের মতো কাজ করে"; "এক্সোডাস (টু মাই হাজবেণ্ড'স লাভার্স)"), তার উগ্রবাদী সক্রিয়তা ("ফ্যাসিস্টদের কথা বলতে দিও না", "শ্বেতাঙ্গ ব্যক্তির জন্য যিনি জানতে চান কীভাবে আমার বন্ধু হতে চান", "কৃষ্ণাঙ্গদের আন্দোলন"), তার অদ্ভুত পরিচয় ("আমার প্রেমিকা একজন নারী", "বিষমকামি লোকের জন্য যারা সমাকামিদের নিয়ে চিন্তিত নয় কিন্তু ইচ্ছা পোষণ করে যাতে তারা এতো প্রদর্শন না করে"), এবং প্রেম ("সানশাইন", "অন জেলাসি") অন্বেষণ করেছে।   সমালোচনাধর্মী বিশ্লেষণ  এমি ওয়াশবার্নের মতে, মুভমেন্ট ইন ব্ল্যাক "আত্ম এবং সমাজের সংগ্রামে বিপ্লবের রূপ হিসেবে ছেদ এবং একইসাথে একে প্রতীকী করে তোলে।" "সময় ও স্থানের বিষয়, প্রান্তিককরণ ও আন্দোলন, পার্থক্য ও শক্তি, দৃশ্যমানতা ও অদৃশ্যতা এবং ইতিহাস ও স্মৃতির উপর দৃষ্টি নিবদ্ধ করে," পার্কার আত্মজীবনীমূলক লেখা ব্যবহার করেছিলেন "প্রতিরোধের ব্যক্তিগত এবং রাজনৈতিক বিষয়গুলোকে প্রজ্বলিত করতে।"Washburn, Amy. "Unpacking Pat Parker: Intersections and Revolutions in "Movement in Black"." Journal of Lesbian Studies 19.3 (2015): 305-16. Web. জুয়েল গোমেজ বলেছেন যে পুরো মুভমেন্ট ইন ব্ল্যাক, যেমন পার্কার "সর্বদাই করতেন", তিনি "সাধারণ ভাষা এবং আচার ব্যবহার করেছেন কৃষ্ণাঙ্গ নারীদের সাধারণ জীবনের অভিজ্ঞতাকে মূল্যায়ন করার জন্য। এইভাবে তিনি অন্যদের বৃদ্ধির সম্ভাবনার ঝলক এবং পরিবর্তন দেখিয়েছেন।"   আরও পড়ুন         তথ্যসূত্র   বিষয়শ্রেণী:কবিতা সঙ্কলন বিষয়শ্রেণী:কৃষ্ণাঙ্গ নারীবাদী রচিত গ্রন্থ বিষয়শ্রেণী:আফ্রিকান-মার্কিন কবি বিষয়শ্রেণী:এলজিবিটি কবিতা বিষয়শ্রেণী:নারী সমকামী সাহিত্য বিষয়শ্রেণী:১৯৭০-এর দশকের কবিতা বিষয়শ্রেণী:১৯৭০-এর দশকে এলজিবিটি সাহিত্য বিষয়শ্রেণী:আফ্রিকান-মার্কিন নারী রচিত সাহিত্য
থাম্ব|১৯৪৫ সালে যুগোস্লাভিয়া এবং এসআর ম্যাসেডোনিয়ার সমাবেশে ভোট দিচ্ছেন ম্যাসেডোনিয়ান নারীরা উইমেনস অ্যান্টিফ্যাসিস্ট ফ্রন্ট অফ ম্যাসেডোনিয়া ( ; সংক্ষেপে АФЖ, এএফজেড) ছিল মেসিডোনিয়ার দ্বিতীয় বিশ্বযুদ্ধ-যুগের নারীবাদী আন্দোলন এবং উত্তর মেসিডোনিয়ায় বর্তমান সময়ের বেশ কিছু নারীবাদী সংগঠনের পূর্বসূরি। এটি স্বেচ্ছাসেবকদের দ্বারা যুগোস্লাভিয়ার অন্যান্য নারী-অ্যান্টিফাসিস্ট ফ্রন্টের সাথে গঠিত হয়েছিল এবং এটি একটি সংগঠিত প্রতিরোধ আন্দোলনে পরিণত হওয়া মাত্র চারটির মধ্যে একটি ছিল।P. Ramet, Sabrina. (1999). Gender Politics in the Western Balkans: Women, Society and Politics in Yugoslavia and the Yugoslav Successor States. Penn State University Press. pp. 75-76. . Google Book Search. Retrieved on July 14, 2009. ১৯৪৩ সালের বসন্তে পাওয়া ম্যাসেডোনিয়ান কমিউনিস্ট পার্টির নারীদের সাথে কাজ করার জন্য সংস্থার পূর্বসূরিরা ছিল কমিশন। তারা যুগোস্লাভিয়ার বুলগেরিয়ান দখলদার অঞ্চলের কাভাদারসি এবং নেগোটিনোতে অবৈধভাবে প্রথম কমিটি গঠন করে। সংগঠনটি আনুষ্ঠানিকভাবে ১৪ ডিসেম্বর, ১৯৪৪ সালে স্কোপজেতে প্রতিষ্ঠিত হয়েছিল, নভেম্বরে শহরটি দখলের এক মাস পরে। তারা ম্যাকডোনকা (ম্যাসেডোনিয়ান নারী) ম্যাগাজিন প্রকাশ করে, যা ম্যাসেডোনিয়ায় ম্যাসেডোনিয়ান ভাষায় প্রকাশিত প্রথম নারীদের ম্যাগাজিন।de Haan, F. Daskalova, K. Loutfi, A. (2006). A Biographical Dictionary of Women's Movements and Feminisms in Central, Eastern and Southern Europe: 19th and 20th Centuries. Central European University Press. pp. 296-300. . Google Book Search. Retrieved on July 8, 2008.  এই আন্দোলনের সবচেয়ে বিশিষ্ট ব্যক্তিত্ব ছিলেন ভেসেলিঙ্কা মালিনস্কা, যিনি যুগোস্লাভ মেসিডোনিয়ার দ্বিতীয় বিশ্বযুদ্ধের প্রবীণ এবং এএসএনওএম-এর অংশগ্রহণকারী ছিলেন।de Haan, F. Daskalova, K. Loutfi, A. (2006). A Biographical Dictionary of Women's Movements and Feminisms in Central, Eastern and Southern Europe: 19th and 20th Centuries. Central European University Press. pp. 296-300. ISBN 978-963-7326-39-4. Google Book Search. Retrieved on July 8, 2008. এই আন্দোলনটি গ্রীক গৃহযুদ্ধের সংগঠন, ন্যাশনাল লিবারেশন ফ্রন্টের সাথে ঘনিষ্ঠভাবে যুক্ত ছিল যার যথেষ্ট সংখ্যক নারী সমর্থন ছিল।  এএফজেড-এর প্রধান লক্ষ্য ছিল নারীদের জন্য স্কুলের শিক্ষার উন্নতি করা এবং তাদের সাক্ষরতার হার বৃদ্ধি করা, কারণ সেই সময়ে বেশিরভাগ নারী নিরক্ষর ছিল।Trouton, R. (1952). Peasant Renaissance in Yugoslavia, 1900-1950: A Study of the Development of Yugoslav Peasant Society as Affected by Education. Routledge. p. 283. . Google Book Search. Retrieved on July 8, 2008. সংগঠনটিকে, অনেকটা তাদের মিত্র, ন্যাশনাল লিবারেশন ফ্রন্ট এবং গ্রীক মেসিডোনিয়ার ন্যাশনাল লিবারেশন ইয়ুথ অ্যাসোসিয়েশনের মতো, দ্বিতীয় বিশ্বযুদ্ধের পরে গ্রীক সরকার দ্বারা "দস্যু" তকমা দেওয়া হয়েছিল।"The Aegean part of Macedonia after the Balkan Wars". Council for Research into South-Eastern Europe of the Macedonian Academy of Sciences and Arts. 1996.   আরো দেখুন    বসনিয়া ও হার্জেগোভিনার নারীদের অ্যান্টিফ্যাসিস্ট ফ্রন্ট  ক্রোয়েশিয়ার নারীদের অ্যান্টিফাসিস্ট ফ্রন্ট   তথ্যসূত্র    বহিঃসংযোগ    প্রেসিডেন্ট ব্রাঙ্কো ক্রভেনকোভস্কি  মেসিডোনিয়ার উইমেনস অ্যান্টিফাসিস্ট ফ্রন্টের ৬০তম বার্ষিকী উপলক্ষে উদ্ভাসের পৃষ্ঠপোষক  বিষয়শ্রেণী:রাজনৈতিক দলের মহিলা শাখা বিষয়শ্রেণী:ফ্যাসিবাদ বিরোধী সংগঠন বিষয়শ্রেণী:১৯৪২-এ প্রতিষ্ঠিত সংগঠন বিষয়শ্রেণী:১৯৪২-এ যুগোস্লাভিয়ায় প্রতিষ্ঠিত
ময়মনসিংহ-৮ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৩ নং আসন।  সীমানা ময়মনসিংহ-৮ আসনটি ময়মনসিংহ জেলার ঈশ্বরগঞ্জ উপজেলা  নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ মোঃ আব্দুল হালিম বাংলাদেশ আওয়ামী লীগ ১৯৭৯ শামসুল হুদা চৌধুরী বাংলাদেশ জাতীয়তাবাদী দল ১৯৮৬ হাশিম উদ্দিন আহমেদ জাতীয় পার্টি ১৯৮৮ ফখরুল ইমাম জাতীয় পার্টি ১৯৯১ খুররম খান চৌধুরী জাতীয় পার্টি (এরশাদ) ফেব্রুয়ারি ১৯৯৬জয়নুল আবেদীন জায়েদী বাংলাদেশ জাতীয়তাবাদী দল জুন ১৯৯৬ মোঃ আব্দুস সাত্তার বাংলাদেশ আওয়ামী লীগ ২০০১ শাহ নুরুল কবির শাহীন বাংলাদেশ জাতীয়তাবাদী দল ২০০৮ মোঃ আব্দুস সাত্তার বাংলাদেশ আওয়ামী লীগ ২০১৪ ফখরুল ইমাম জাতীয় পার্টি (এরশাদ) ২০১৮ ফখরুল ইমাম জাতীয় পার্টি (এরশাদ) ২০২৪ মাহমুদ হাসান সুমন স্বতন্ত্র   নির্বাচন   নির্বাচন   ২০২০-এর দশকে নির্বাচন    ২০১০-এর দশকে নির্বাচন   বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফখরুল ইমাম বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে ময়মনসিংহ-৮  বিষয়শ্রেণী:ময়মনসিংহ জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
ইব্রাহীম পেশওয়ারী () ছিলেন একজন পাঠান আলিম ও আরবীবিদ যিনি বাংলায় বাস করতেন.   ছোটবেলা ও তালীম  ইব্রাহীম পেশওয়ারী মোতাবেক ১৮৫০ ঈসায়ীতে মর্দান জেলার হুতী গাঁওয়ে একটি সম্ভ্রান্ত পাঠান মুসলিম খান্দানে পয়দা হয়েছিলেন। এই এলাকার অধিকাংশ লোক ইঊসুফজঈ গোষ্ঠীর ছিলেন।  ইব্রাহীম পেশওয়ারী উত্তর-পশ্চিম সীমান্ত প্রদেশের কয়েক ওলামা-বুজুর্গদের তরে ইসলামী তালীম নেন। তার বাদে, উনি সাহারানপুর জেলার দারুল উলুম দেওবন্দ মাদ্রাসায় দাখেল হন। দেওবন্দে উনি হাদীস শিখেছিলেন এবং তা খতম করে উনি সাহারানপুর জেলার গঙ্গোহ শহরে চলে যান যেখানে উনি হাদীসের সনদ পেয়েছিলেন রশিদ আহমদ গাঙ্গুহির তরফ থেকে।   পেশা  বেশ ইসলামী তালীম নিয়ে ইব্রাহীম পেশওয়ারী নৈনিতালের দাড়ো মাদ্রাসায় একজন উস্তাদ হিসাবে চাকরি পেয়েছিলেন। তার বাদে, উনি ঢাকার চকবাজারে এসে চকবাজার শাহী মসজিদ সংলগ্ন একটি মাদ্রাসা কায়েম করেছিলেন। ঐ মাদ্রাসায় উনি হাদীস শিখাতেন এবং উনার অন্যতম মশহুর শাগরেদ ছিলেন মাওলানা মুফতী দীন মুহম্মদ খাঁন।   ওফাত  ইব্রাহীম পেশওয়ারী ঢাকা শহরে ১৩৪৯ হিজরী সনে (১৯৩০ খ্রীষ্টাব্দ) এন্তেকাল করেন। উনাকে পুরান ঢাকার খাজে দেওয়ান বড় মসজিদের সংলগ্ন কবরস্থানে দাফন করা হয়।   তথ্যসূত্র   বিষয়শ্রেণী:ভারতীয় সুন্নি মুসলিম বিষয়শ্রেণী:১৮৫০-এ জন্ম বিষয়শ্রেণী:১৯৩০-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:বাংলাদেশী প্রতিষ্ঠাতা বিষয়শ্রেণী:দারুল উলুম দেওবন্দের প্রাক্তন শিক্ষার্থী
সানওয়াপ্টা জলপ্রপাত কানাডার আলবার্টা প্রদেশের জেসপার জাতীয় উদ্যানে অবস্থিত জলপ্রপাত। সানওয়াপ্টা নদী প্রবাহের দুইটি জলপ্রপাত একত্রে মূল নদীর নামে সানওয়াপ্টা জলপ্রপাত নামে পরিচিত। স্টোনি ইন্ডিয়ান জাতীগোষ্টির ভাষা হতে এই নদী ও জলপ্রপাতের নাম উদ্ভূত, যার অর্থ 'উত্তাল বা অশান্ত নদী'।Karamitsanis, Aphrodite (1991). Place Names of Alberta, Volume 1. Calgary: University of Calgary Press, pg. 240   ভৌগোলিক অবস্থা  সানওয়াপ্টা দুইটি জলপ্রপাতের সমস্টি। প্রপাত দুইটির মধ্যে উজানের প্রপাতটি দুইধাপে দুইধাপে(৮ মিটার, ১০.৫ মিটার) নিচে পরেছে। জলপ্রপাত দুইটির মধ্যে বড়টির উচ্চতা  এবং প্রস্থ । এটি বেশি পরিদর্শিত হয়। ছোট বা ভাটির জলপ্রপাতটি ১.৫ কিলোমিটার দুরে অবস্থিত। সানওয়াপ্টা নদীর উৎস আথাবাস্কা হিমবাহে, হিমবাহ গলনের কারণে গ্রীষ্মের শুরুতে নদী ও জলপ্রপাতে পানির পরিমাণ ও ঘনত্ব বেশি থাকে।   অভিগম্যতা  সানওয়াপ্টা জলপ্রপাত সানওয়াপ্টা নদীর আথাবাস্কা নদীতে পতনের জন্য পশ্চিম দিকে ঘুরে যাওয়া প্রবাহপথে,  জেসপার ও ব্যানফ জাতীয় উদ্যান সংযোগকারী "আইসফিল্ড পার্কওয়ে" নামে পরিচিত আলবার্টা মহাসড়ক হতে  পশ্চিমে অবস্থিত। আইসফিল্ড পার্কওয়ে হতে একটি রাস্তা এই জলপ্রপাত পর্যন্ত সংযুক্ত আছে। বসন্তের শেষদিকে পানি প্রবাহের পরিমাণ সবচেয়ে বেশি থাকা জলপ্রপাতটি সবচেয়ে বেশি দর্শনীয় হয়।   চিত্রশালা    আরো দেখুন   সানওয়াপ্টা পর্বত সানওয়াপ্টা গিরিপথ  আথাবাস্কা জলপ্রপাত   তথ্যসূত্র    বহিঃসংযোগ   কানাডার সরকারি বাতায়নে সানওয়াপ্টা জলপ্রপাত  বিষয়শ্রেণী:সানওয়াপ্টা বিষয়শ্রেণী:আলবার্টার জলপ্রপাত বিষয়শ্রেণী:জেসপার জাতীয় উদ্যান
থাম্ব|ডান|আন্দ্রেই মাকিন আন্দ্রে মাকিন্‌ (; জন্ম: ১০ সেপ্টেম্বর ১৯৫৭) একজন প্রখ্যাত রুশ-ফরাসি ঔপন্যাসিক। তিনি রাশিয়ায় জন্মগ্রহণ করেন এবং সেখানেই বড় হন। তার এক পূর্বপুরুষ ফরাসি হওয়ায় তিনি ফরাসি ভাষাও আয়ত্ত করেন। ত্রিশ বছর বয়সে তিনি ফ্রান্সে চলে আসেন এবং ফরাসিতে উপন্যাস লেখা শুরু করেন। শুরুতে প্রকাশক পেতে তার যথেষ্ট অসুবিধা হয়। তিনি গ্যাব্রিয়েল ওসমন্ডে ছদ্মনামেও প্রকাশ করেন।"Who is Gabriel Osmonde? A French Literary Mystery is Solved", New York Times, April 1, 2011 তার তৃতীয় উপন্যাস 'ল্য তেস্তামোঁ ফ্রঁসে' বিপুলভাবে সমাদৃত হয়, এবং ফ্রান্সের সবচেয়ে বড় দুটি সাহিত্য পুরস্কার জিতে নেন। তিনি ৩ মার্চ ২০১৬-এ অ্যাকাডেমি ফ্রাঙ্কাইসের আসন ৫-এ নির্বাচিত হন, আসিয়া জেবার-এর স্থলাভিষিক্ত হন।   তথ্যসূত্র   বিষয়শ্রেণী:ফরাসি ঔপন্যাসিক বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফ্রান্সে সোভিয়েত অভিবাসনকারী বিষয়শ্রেণী:রুশ পুরুষ ঔপন্যাসিক বিষয়শ্রেণী:২০শ শতাব্দীর ফরাসি ঔপন্যাসিক বিষয়শ্রেণী:ফরাসি পুরুষ ঔপন্যাসিক বিষয়শ্রেণী:ফ্রান্সের নাগরিকীকৃত নাগরিক
সারায়নু মসজিদ (), যেটি সেরাই মসজিদ নামেও পরিচিত। বর্তমানে এটি সাইপ্রাসের উত্তর নিকোসিয়ায় অবস্থিত নিকোসিয়া শহরের দেয়াল ঘেরা একটি মসজিদ। এটি সারায়নু স্কোয়ারের খুব কাছাকাছি অবস্থিত এবং ঐতিহাসিকভাবেই ঐ স্কোয়ারে রয়েছে।   ইতিহাস  ক্যামিল এনলার্ট এর ভাষ্য মতে, ১৪তম এবং ১৫তম শতকে, লুসিগনান এবং ভেনিসীয় সময়কালে, মসজিদের স্থানটি একটি কারমেলাইট গির্জার আবাসস্থল ছিল। এ্রর মধ্যে একটি গম্বুজ ছিল এবং এটি একটি কবরস্থান দ্বারা বেষ্টিত ছিল। এতে জেরুসালেমের রাজা, নরম্যান্ডির একজন ডিউক এবং অন্যান্য অভিজাতদের সমাধিস্থল ছিল। উসমানীয়দের সাইপ্রাস বিজয়ের পর ১৫৭১ সালে সারায়নু স্কোয়ারে একটি সেনা ছাউনি স্থাপন করা হয় এবং সৈন্যদের উপাসনার সুবিধার্থে কারমেলাইট চার্চটিকে একটি মসজিদে রূপান্তরিত করা হয়। রূপান্তরিত ভবনটির বাইরের অংশে যেখানে অভ্যন্তরীণ ধ্রুপদী উসমানীয় স্থাপত্য প্রদর্শন করা হয়েছিল, সেখানে গথিক স্থাপত্য প্রদর্শন করা হয়। তুর্কি ভাষায় এর নামকরণ করা হয় "Orduönü Mescidi", যার অর্থ "সেনা ছাউনির সামনের মসজিদ"।    পরবর্তীতে উসমানীয় শাসনামলে সাবেক কারমেলাইট গির্জার পরিবর্তে একটি নতুন মসজিদ নির্মাণ করা হয়। এই মসজিদের নির্মাণের তারিখ বিভিন্ন সূত্রমতে বিভিন্নরূপ। কিছু উত্স দাবী করে, মসজিদটি ১৬৯০-১৬৯১ সালের মধ্যে নির্মাণ করা হয় এবং এটি "Kıncı (Kılıç) আলী পাশা নির্মাণ করে। আবার কেউ কেউ বলে, এটি ১৮২০ থেকে ১৮২৪ সালের মধ্যে নির্মাণ করা হয় এবং এটি নির্মাণ করে আলী পাশা। এই মসজিদের ভিতরের অংশে ঐতিহ্যবাহী উসমানীয় স্থাপত্য ছিল। এটির একটি ছাদ ছিল, যা দুটি তীক্ষ্ণ খিলান এবং একটি অসজ্জিত মিনার দ্বারা সমর্থিত ছিল। এ. এল সালভাতর ১৮৭৩ সালে মসজিদটি পরিদর্শন করেন। তিনি লিখেন যে, মসজিদের আঙ্গিনায় গ্রীক শিলালিপিসহ একটি সারকোফ্যাগাস অবস্থিত ছিল এবং এটি নামাজের আগে অযু করার জন্য ব্যবহৃত হত। সারকোফ্যাগাস ১৯৮০ সালে হায়দার পাশা মসজিদের চত্বরে স্থানান্তরিত করা হয়।   ১৯০০ সালের জানুয়ারিতে একটি ভূমিকম্পের ফলে মসজিদটি ধ্বংস হয়ে যায়। ব্রিটিশ স্থপতি ফেন্টন অ্যাটকিনসন একই বছরে বর্তমান মসজিদের একটি পরিকল্পনা আঁকেন। তবে, অ্যাটকিনসন আন্দালুসিয়ার স্মৃতিচারণ থেকে অনুপ্রাণিত হন বলে কথিত আছে। বর্তমান মসজিদের নির্মাণকাজ ১৯০১ সালের ২৬ নভেম্বরে শুরু হয় এবং সম্ভবত ১৯০৩ সালে শেষ হয়।    ১৯৬৩-৬৪ সালে রক্তাক্ত ক্রিস্টমাস নামে পরিচিত আন্তঃসাম্প্রদায়িক সংঘাতের পর, তুর্কি সাইপ্রাসীদের আনুষ্ঠানিক বিবাহ অনুষ্ঠান পরিচালনার জন্য একটি ভবনও উপলব্ধ ছিল না। তাই মসজিদটিকে বিবাহ অফিসে রূপান্তরিত করা হয়।  মেঝের কার্পেট সরিয়ে মসজিদে বেঞ্চ বসানো হয় বলে কথিত আছে। আন্তর্জাতিক পত্রিকা জামান সহ তুরস্কের রক্ষণশীল এবং মধ্যপন্থী ইসলামি ব্যাক্তিবর্গের চাপের ফলে ২০০৪ সালে এটিকে পুনরায় মসজিদে রূপান্তরিত করা হয়।    স্থাপত্য  মসজিদটি মুরিশ স্থাপত্য শৈলীতে ডিজাইন করা হয়,  তবে কিছু কিছু ভারতীয় ছাপও অন্তর্ভুক্ত করা হয়। মসজিদটির স্থাপনা অবশ্য আয়তাকার এবং এটি ঐতিহ্যবাহী সাইপ্রিয়ট শৈলীর সাথে সঙ্গতিপূর্ণ। এর সম্মুখভাগে বিদেশী ছাপ লক্ষ্য করা যায়। সম্মুখভাগ মূলত পাঁচটি অংশ নিয়ে গঠিত, যার মধ্যে তীক্ষ্ণ ঘোড়ার নলের আকৃতির খিলান রয়েছে। পূর্বের উসমানীয় মসজিদের মিনারটি পাথরের তৈরি এবং সেটি মসজিদের মূল অংশ থেকে বিচ্ছিন্ন হয়ে দাঁড়িয়ে আছে।    আরও দেখুন    সাইপ্রাসে ইসলাম  উসমানীয় সাম্রাজ্য   তথ্যসূত্র   বিষয়শ্রেণী:উত্তর সাইপ্রাসের মসজিদ বিষয়শ্রেণী:২০শ শতাব্দীর মসজিদ বিষয়শ্রেণী:সাইপ্রাসের মসজিদ বিষয়শ্রেণী:ইসলামি স্থাপত্য বিষয়শ্রেণী:নিকোসিয়ার মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯০৩-এ সম্পন্ন মসজিদ বিষয়শ্রেণী:২০শ শতাব্দীর ইউরোপের মসজিদ